ટાઈમ-મેનેજમેન્ટમાં બીજાને કામ સોંપવાની, બીજા પાસે સહયોગી તરીકે કામ બાંટીને કરાવવાની બિરાદરાના ખેલદિલી પણ હોવી જોઈએ. જીવન એ દોડી રહેલા, પચાસ ઘોડાઓના રથ જેવું છે. બધી જ લગામો ખેંચી રાખવાનો આગ્રહ રાખનાર સ્વયં ખેંચાઈ જાય છે, ઘોડાઓ બધી જ દિશામાં દોડી જાય છે અને રથ સ્વયં છિન્નભિન્ન થઈ જાય છે. માણસ જેટલી લગામો ખેંચી શકે એટલી જ એણે પકડી રાખવી જોઈએ અને વય વધતી જાય એમ એમ એક લગામ છોડતાં જવું જોઈએ... જે થતું નથી! આ "અપરિગ્રહ" પણ ટાઈમ-મેનેજમેન્ટનો જ એક ભાગ છે.